Publication: Magyar Közlöny
Issue: MK-2002-85 (Year: 2002, Number: 85)
Era: 1990-2004
Section: [3. számú melléklet a 46/2001. (XII. 22.) OM rendelethez]
Paragraph Index: 91

1. Tanulásmódszertan Célok és feladatok A kollégiumba érkezõ tanulók sok iskolából, településrõl, családi környezetbõl jönnek. Tanulási módszereik és tanulásuk hatékonysága eltérõ. A tanulás legtöbb összetevõje tanítható. A kollégiumi foglalkozásokon alapfeladat, hogy a kollégiumi élet egész idõszakában figyelemmel kísérje azt, hogyan tanulnak a kollégisták. A rendszeres tanulás-módszertani foglalkozások eredményeképpen a tanulók szert tesznek a tanulás szervezésében a fokozatos önállóságra, a sorrendiség felállítására. A kollégiumi tanulásmódszertan az iskolai órákra való felkészülést, az iskolai tanulás hatékonyságának növelését szolgálja. Segíti a kollégistákat — elsõdlegesen is az újonnan érkezetteket — abban, hogy idejüket, erejüket jól be tudják osztani, szervezni tudják kollégiumi életüket, fontossági sorrendet tudjanak felállítani tevékenységeik és a tanulni valók között. Elõsegíti, hogy a kollégisták kialakítsák magukban annak tudatát, hogy a rendszeres és folyamatos készülés, a gyakorlás, a bevésés alapja az iskolai sikernek, ugyanakkor elõkészít a továbbtanulás mindegyik fokozatára, valamint a felnõtt életre. Kialakítja az önálló tanulás, a közösségben való tanulás módszereit, felkészít az önmûvelésre és önnevelésre. Az eredményes tanulás módszereinek, technikáinak az elsajátíttatása a kollégiumban magába foglalja az egyénre szabott tanulási módszerek, eljárások kiépítését, az értõ olvasás fejlesztését, az emlékezet erõsítését, a célszerû rögzítési és bevésési módszerek kialakítását, az önmûvelés, önnevelés igényének kialakítását, az élethosszig való tanulás gondolatának befogadását. Fejlesztési követelmények 1—8. évfolyam Ismerje meg — és elõbb tanári segítséggel, majd önállóan — alkalmazza a kollégiumi tanulás folyamatában használatos, az életkori sajátosságokat figyelembe vevõ, egyénre, csoportra szabott, hatékony tanulási eljárásokat, módszereket. Tudjon a tanulni valók között fontossági sorrendet felállítani. Tudja — segítséggel — szervezni az idejét, a tevékenységeit. Gyakorolja a szövegértõ olvasást, az iskolai követelmények teljesítésére felkészítõ tanulási technikákat. Használja rendszeresen a tanulást segítõ hagyományos és modern eszközöket. 2002/85. szám Ismerje és alkalmazza a könyvtárhasználat szabályait, és fogadja el a könyvtárban való viselkedés normáit. Tudja igénybe venni az iskolai könyvtár alapvetõ szolgáltatásait. Tudja megkülönböztetni az alapvetõ dokumentumfajtákat. Legyen képes ismereteket meríteni nyomtatott és audiovizuális dokumentumokból, valamint tömegkommunikációs mûsorokból. Legyen képes a tanultakról rövid tartalmi ismertetést készíteni, és errõl szóban vagy írásban beszámolni. Legyen képes munkáját értékelni. Idõkeret: 3 óra Témakörök Tartalmak, tevékenységek Tanulási módszerek elsajátítása és alkalmazása Tanulási módszerek a kollégiumban. Egyéni tanulás. Tanulás közösségben. Segítõ tanulás. Ellenõrzött tanulás. Különbözõ tanulási technikák, módszerek (pl. jegyzetkészítés, szövegolvasás, szövegírás, lényegkiemelés) megismerése és elsajátítása. A módszerek alkalmazása tantárgy- és helyzetspecifikusan. A tanulás egyéb feltételei (idõterv, taneszközök, motiváltság, tanulási sorrend stb.). A feltételek fontossága, kipróbálása a gyakorlatban, egyéni sajátosságok megbeszélése. Könyvtárhasználat, dokumentumismeret Könyvtárhasználati ismeretek. Dokumentumismeret (nyomtatott dokumentumok). Tájékozódás a könyvtárban (segédkönyvek, katalógus, kézikönyvtár). Az ismeretek elsajátítása és a készségek kialakítása feladatok segítségével a gyakorlatban. A szellemi munka technikája. Különbözõ témák feldolgozása különbözõ könyvtári segédeszközök és dokumentumok segítségével (könyvek, folyóiratok, videó, CD-ROM, Internet stb.). Fejlesztési követelmények 9—14. évfolyam Ismerje meg és alkalmazza a kollégiumi tanulás folyamatában használatos, az életkori sajátosságokat figyelembe vevõ, egyénre, csoportra szabott, hatékony tanulási eljárásokat, módszereket. Tudjon a tanulni valók között fontossági sorrendet felállítani. Tudja — segítséggel — szervezni az idejét, a tevékenységeit. Gyakorolja a szövegértõ olvasást, az iskolai követelmények teljesítésére felkészítõ tanulási technikákat. Tanulja meg a tantárgyhoz kapcsolódó ismeretek, mondanivalók szabatos szóbeli és írásbeli megfogalmazását. Tudjon „felelés-helyzetben” teljesíteni. Gyakorolja a szakmatanulásra, a továbbtanulásra, a való életre felkészítõ technikákat, módszereket. Tudjon szelektálni az információk tömegében. Használja rendszeresen a tanulást segítõ hagyományos és modern eszközöket. Használja rendszeresen a könyvtárat, és igényelje szolgáltatásait. 2002/85. szám Iskolai feladataihoz és egyéni problémái megoldásához tudja kiválasztani a szükséges dokumentumtípust és legyen képes gyakorlati felhasználására. Legyen képes elemezni, értelmezni, rendszerezni a megszerzett információkat, és szóban vagy írásban számoljon be a megoldásokról. Rendszeres könyvtári munkával is fejlõdjenek hatékony tanulási módszerei és önmûvelési szokásai. Szerezzen tapasztalatokat a legújabb technológiákon alapuló információhordozók használatában. Idõkeret: 9. 10. 11. 12. 13—14. 4 óra 3 óra 3 óra 2 óra — Témakörök Tartalmak, tevékenységek Tanulási módszerek elsajátítása és alkalmazása A kollégiumi tanulás jellemzõi. Különbözõ tanulási módszerek a kollégiumban. Tanulószobai tanulás. Egyéni tanulás. Segítõ tanulás. Az eredményes tanulás. Tanulás a közösségben. A módszerek alkalmazása tantárgy- és helyzetspecifikusan. A tanulási szokások tudatos alakítása, korrekciója. Gondolkodás. Emlékezetfejlesztés. Koncentráció. Bevésés. Ismétlés. Gyakorlás. Olvasásfejlesztés. Szövegértés-fejlesztés. Beszédmûvelés. Ismeretek ellenõrzése. Tantárgyak fontossági sorrendje a tanuló számára. A felkészülés módszerei az iskolai feladatok teljesítésére. A tanulás motiváltságának felmérése, alakítása. Az önmûvelés igényének kialakítása. A vizsgák rendje, követelményei, a szakmai vizsgákra, az érettségire való felkészülés módszerei. A felvételi rendje, követelményei, a felkészülés módszerei. A követelmények megismerése, a módszerek (tételvázlat, tételkifejtés, teszt- és esszéfeladatok, szóbeli feleletek stb.) gyakorlása valóság közeli szituációkban. Könyvtárhasználat, dokumentumismeret Az eddig megszerzett könyvtári ismeretek rendszerezése a tanulók aktuális érdeklõdéséhez igazodva. Gyakorlatok a könyvtárhasználatban, önálló egyéni munkák (kiselõadás, házi dolgozat, érettségi és felvételi feladatok) kidolgozása. A különbözõ dokumentumfajták (könyv, sajtótermékek, audiovizuális dokumentumok, mágneses adathordozók) szerepe a szaktárgyi ismeretszerzésben, valamint a köznapi élet egyéb területein. Dokumentumfajták felhasználása a gyakorlatban. A szellemi munka technikája. Az információfeldolgozás fázisainak (anyaggyûjtés, rendszerezés, értékelés, közlés) technikáinak (irodalomjegyzék, jegyzetelés, cédulázás, vázlat) módszereinek és etikai szabályainak elsajátítása a gyakorlat segítségével. 2002/85. szám

Source: https://magyarkozlony.hu/hivatalos-lapok/6918ea406bb9625b35eb2f71a41c7ab101790860/dokumentumok/b5a222f465bee61107b3e5426d0b0304a8982559/letoltes